REPUBLIKA HRVATSKA

ŽUPANIJA KRAPINSKO-ZAGORSKA

OSNOVNA ŠKOLA ANTE KOVAČIĆA

KLASA: 112-01/21-01/6

URBROJ: 2211/01-380-31-21-12

Zlatar, 8. travnja 2021.

Na temelju članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u Osnovnoj školi Ante Kovačića, Zlatar (u daljem tekstu: Pravilnik)  Komisija za provedbu javnog natječaja, donosi

 **OBAVIJEST**

 **o popisu kandidata koji se pozivaju na testiranje**

 **za zapošljavanje na radnom mjestu učitelja/ice tehničke kulture**

Kandidati koji su podnijeli pravodobne i potpune prijave na natječaj (KLASA: 112-01/21-01/6, URBROJ: 2211/01-380-31-21-1 od 5. ožujka 2021. godine), te ispunjavaju formalne uvjete natječaja, objavljenog na web stranicama i oglasnim pločama Osnovne škole Ante Kovačića, Zlatar <http://os-akovacica-zlatar.skole.hr/>  i Hrvatskog zavoda za zapošljavanje, za prijam na **radno mjesto učitelja/učiteljice tehničke kulture** za rad na neodređeno, nepuno radno vrijeme, 20 sati tjedno, upućuju se na testiranje koje će se održati u Osnovnoj školi Ante Kovačića na adresi: V. Nazora 1, 49250 Zlatar

dana **13. travnja 2021. (utorak) s početkom u 12:15 sati**

- 12:15 - 13:15 - Prva faza testiranja (pisana provjera) te informacija o drugoj fazi testiranja (održavanju razgovora - intervjua)

 **LISTA KANDIDATA KOJI SE POZIVAJU NA TESTIRANJE**

**Inicijali imena i prezimena kandidata i zvanje:**

 **1. Z. K. , ing. strojarstva**

**Pravila testiranja**

Po dolasku na testiranje od kandidata će se zatražiti predočenje odgovarajuće identifikacijske isprave radi utvrđivanja identiteta.

Ako kandidat ne dokaže identitet, neće moći pristupiti testiranju.

Ako kandidat ne pristupi testiranju, više se ne smatra kandidatom u postupku.

Kandidat sam snosi putne troškove u svrhu provedbe testiranja.

Tijekom testiranja nije dopušteno:

-koristiti se bilo kakvom literaturom, odnosno bilješkama

-koristiti se mobitelom ili drugim komunikacijskim sredstvima

-napuštati prostoriju u kojoj se provodi testiranje bez odobrenja osobe koja provodi testiranje

-razgovarati s ostalim prisutnim osobama ili na drugi način narušavati njihovu koncentraciju.

Ako se prekrše navedena pravila, kandidat će biti udaljen s testiranja, a njegov rezultat Komisija neće vrednovati.

Testiranje se provodi u dvije faze.

Prva faza testiranja sadrži:

- opći dio obveznog testiranja koji obuhvaća poznavanje osnovnog zakonskog propisa iz osnovnoškolskog obrazovanja

- posebni dio obveznog testiranja koji obuhvaća znanja iz poznavanja propisa koji se odnose na školovanje učenika s teškoćama i na postupak ocjenjivanja učenika.

Opći i posebni dio obveznog testiranja provodi se pisanim testom.

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na testiranju ako je za svaki dio testiranja dobio najmanje 5 bodova.

Na razgovor (intervju) se pozivaju kandidati koji je zadovoljili na testiranju.

Razgovor s kandidatima obavlja Komisija i ravnatelj Škole.

Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u školi.

Rezultati razgovora vrednuju se bodovima od 0 do 10. U vrednovanju razgovora ravnopravno s članovima Komisije sudjeluje ravnatelj Škole.

Smatra se da je kandidat zadovoljio na razgovoru ako je dobio najmanje 5 bodova.

Nakon provedenog razgovora Komisija utvrđuje rang-listu kandidata prema ukupnom broju bodova ostvarenih na testiranju i razgovoru.

Odluku o kandidatu za kojeg se traži prethodna suglasnost Školskog odbora donosi ravnatelj Škole na temelju rang-liste kandidata.

Izabrani kandidat pozvat će se da u primjerenom roku, a prije zaključivanja ugovora o radu, dostavi izvornike dokaza o ispunjavanju formalnih uvjeta iz natječaja.

Rezultati natječaja bit će objavljeni u roku od 15 dana od dana davanja suglasnosti Školskog odbora ravnatelju za zapošljavanje odabranog kandidata. Rezultati natječaja bit će objavljeni na web stranici OŠ Ante Kovačića, Zlatar   <http://os-akovacica-zlatar.skole.hr/>

**Propisi za pripremanje kandidata za testiranje su:**

-Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10.,105/10., 90/11., 16/12., 86/12., 126/12., 94/13., 152/14., 7/17., 68/18., 98/19. i 64/20.),

-Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN br. 24/15.)

-Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/10. i 82/19.)

Riječi i pojmovi koji se koriste u ovom dokumentu, a imaju rodno značenje, odnose se jednako na muški i ženski rod.

 Komisija za provedbu natječaja